ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
പാർലമെന്റ് ഹൗസിൽ പ്രധാനമന്ത്രി മഹാത്മാഗാന്ധിക്ക് ആദരാഞ്ജലികൾ അർപ്പിച്ചു
ഗാന്ധി ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി ഇന്ന് പാർലമെന്റ് മന്ദിരത്തിൽ മഹാത്മാഗാന്ധിക്ക് ആദരാഞ്ജലികൾ അർപ്പിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
" പ്രധാനമന്ത്രി നരേന്ദ്രമോദി ഇന്ന് പാർലമെന്റ് മന്ദിരത്തിൽ മഹാത്മാഗാന്ധിക്ക് ആദരാഞ്ജലികൾ അർപ്പിച്ചു"
പ്രധാനമന്ത്രിയുടെ ഓഫീസ്
സംസ്ഥാന പരിസ്ഥിതി മന്ത്രിമാരുടെ ദേശീയ സമ്മേളനം സെപ്റ്റംബർ 23-ന് പ്രധാനമന്ത്രി ഉദ്ഘാടനം ചെയ്യും
ലൈഫ്, കാലാവസ്ഥാ വ്യതിയാനം, പ്ലാസ്റ്റിക് മാലിന്യങ്ങൾ കൈകാര്യം ചെയ്യൽ, വന്യജീവി, വനപരിപാലനം എന്നിവയുമായി ബന്ധപ്പെട്ട വിഷയങ്ങളിൽ കേന്ദ്ര-സംസ്ഥാന ഗവണ്മെന്റ്കൾക്കിടയിൽ കൂടുതൽ സഹകരണം സൃഷ്ടിക്കുക ലക്ഷ്യം
പ്രധാനമന്ത്രി ശ്രീ നരേന്ദ്ര മോദി ഗുജറാത്തിലെ ഏക്താ നഗറിൽ പരിസ്ഥിതി മന്ത്രിമാരുടെ ദേശീയ സമ്മേളനം 2022 സെപ്റ്റംബർ 23 ന് രാവിലെ 10:30 ന് വീഡിയോ കോൺഫറൻസിംഗിലൂടെ ഉദ്ഘാടനം ചെയ്യും.
സഹകരണ ഫെഡറലിസത്തിന്റെ മനോഭാവം മുൻനിർത്തി, ബഹുമുഖ സമീപനത്തിലൂടെ പ്ലാസ്റ്റിക് മലിനീകരണം ഇല്ലാതാക്കൽ, കാലാവസ്ഥാ വ്യതിയാനത്തെ ഫലപ്രദമായി പ്രതിരോധിക്കാനുള്ള സംസ്ഥാന കർമപദ്ധതികൾ തുടങ്ങിയ വിഷയങ്ങളിൽ മികച്ച നയങ്ങൾ രൂപീകരിക്കുന്നതിന് കേന്ദ്ര-സംസ്ഥാന ഗവണ്മെന്റ്കൾക്കിടയിൽ കൂടുതൽ സഹകരണം സൃഷ്ടിക്കുന്നതിനാണ് സമ്മേളനം ചേരുന്നത് . പരിസ്ഥിതിക്ക് വേണ്ടിയുള്ള ജീവിതശൈലി, ശോഷണം സംഭവിച്ച ഭൂമി പുനഃസ്ഥാപിക്കുന്നതിനും വന്യജീവി സംരക്ഷണത്തിനും പ്രത്യേക ഊന്നൽ നൽകിക്കൊണ്ട് വനവിസ്തൃതി വർദ്ധിപ്പിക്കുന്നതിലും ഇത് ശ്രദ്ധ കേന്ദ്രീകരിക്കും.
സെപ്റ്റംബർ 23, 24 തീയതികളിൽ സംഘടിപ്പിക്കുന്ന ദ്വിദിന കോൺഫറൻസിൽ ലൈഫ്, കാലാവസ്ഥാ വ്യതിയാനത്തെ ചെറുക്കുക  എന്നീ വിഷയങ്ങളിൽ ആറ് വിഷയാധിഷ്ഠിത സെഷനുകൾ ഉണ്ടായിരിക്കും. പരിവേഷ്  ; ഫോറസ്ട്രി മാനേജ്മെന്റ്; മലിനീകരണം തടയലും നിയന്ത്രണവും; വന്യജീവി മാനേജ്മെന്റ്; പ്ലാസ്റ്റിക്കും മാലിന്യ സംസ്കരണവും എന്നിവയും ഇതിലുൾപ്പെടും.
ND
(
കൃഷി മന്ത്രാലയം
രാജ്യത്തെ യുവജനങ്ങളെ കാര്ഷിക മേഖലയിലേക്ക് ആകര്ഷിക്കാന് ആര്യ പദ്ധതി
രാജ്യത്തെ യുവജനങ്ങളെ കാര്ഷിക മേഖലയിലേക്ക് ആകര്ഷിക്കാന് ആര്യ എന്ന പദ്ധതി കൃഷി വിജ്ഞാന കേന്ദ്രങ്ങള് വഴി നടപ്പാക്കിവരുന്നതായി കേന്ദ്ര കൃഷി കര്ഷക ക്ഷേമ മന്ത്രി ശ്രീ. രാധാ മോഹന് സിംഗ് പറഞ്ഞു. ഇതിലൂടെ യുവാക്കള്ക്ക് ബിരുദതലത്തില് നൈപുണ്യ വികസന ഇന്റേണ്ഷിപ്പ് നല്കും. വിത്ത്, തൈ ഉത്പാദനം, ഭക്ഷ്യസംസ്കരണം, പോസ്റ്റ് മോര്ട്ട്ഗേജ് മാനേജ്മെന്റ്, വെറ്റിനറി, കാര്ഷിക യന്ത്രങ്ങള്, കോഴിവളര്ത്തല്, മത്സ്യ ഉല്പ്പാദനം, ജൈവ ഉത്പന്നങ്ങള്, ബയോപ്ലാസ്റ്റിക് തുടങ്ങിയ മേഖലകളില് തുടക്കക്കാര്ക്ക് വലിയ സാധ്യതയുണ്ടാകുമെന്നും ശ്രീ. രാധ മോഹന് സിംഗ് പറഞ്ഞു.
ലോക ഭക്ഷ്യദിനത്തോടനുബന്ധിച്ച് ന്യൂഡല്ഹിയില് സംഘടിപ്പിച്ച അഗ്രി സ്റ്റാര്ട്ടപ്പ് ആന്ഡ് എന്റര്പ്രണര്ഷിപ്പ് കോണ്ക്ലേവിന്റെ ഉദ്ഘാടന ചടങ്ങില് സംസാരിക്കുകയായിരുന്നു അദ്ദേഹം.
2030 ഓടുകൂടി പട്ടിണിയില്ലാത്ത ലോകമെന്ന ലക്ഷ്യത്തിലേക്കുള്ള നമ്മുടെ ആഗോള പ്രതിബദ്ധത പ്രകടിപ്പിക്കുക എന്നതാണ് ഈ ലോക ഭക്ഷ്യദിനം ആഘോഷിക്കുന്നതിന്റെ ലക്ഷ്യമെന്നും, അതിനായി കേന്ദ്ര ഗവണ്മെന്റ് നിരന്തരം യത്നിച്ചുവരികയാണെന്നും അദ്ദേഹം കൂട്ടിച്ചേര്ത്തു.
കര്ഷകരുടെ പ്രയത്നവും, ഇന്ത്യന് കൗണ്സില് ഓഫ് അഗ്രികള്ച്ചറല് റിസര്ച്ച്  വികസിപ്പിച്ച സാങ്കേതികവിദ്യകളും കാര്ഷിക ഉല്പാദനവും ഭക്ഷ്യസുരക്ഷയും വര്ദ്ധിപ്പിച്ചതായി അദ്ദേഹം ചൂണ്ടിക്കാട്ടി. 2017-18 കാലയളവില് ഭക്ഷ്യധാന്യ ഉല്പ്പാദനം 284.83 ദശലക്ഷം ടണ്ണായതായും, 2013-14 വര്ഷത്തെ അപേക്ഷിച്ച് 20 ദശലക്ഷം ടണ് ഉല്പ്പാദനം വര്ധിച്ചതായും കേന്ദ്ര കൃഷിമന്ത്രി അറിയിച്ചു.
..
(Visitor Counter : 97
പ്രധാനമന്ത്രിയുടെ ഓഫീസ്
ഭാരത് മണ്ഡപത്തിലെ നടരാജ പ്രതിമ ഇന്ത്യയുടെ പ്രാചീന കലാവൈഭവത്തിന്റേയും പാരമ്പര്യത്തിന്റേയും തെളിവായി നിലകൊള്ളും: പ്രധാനമന്ത്രി
ഭാരത് മണ്ഡപത്തിലെ അതിമനോഹരമായ നടരാജ പ്രതിമ ഇന്ത്യയുടെ സമ്പന്നമായ ചരിത്രത്തേയും സംസ്കാരത്തേയും ജീവസുറ്റതാക്കുന്നുവെന്ന് പ്രധാനമന്ത്രി ശ്രീ നരേന്ദ്ര മോദി അഭിപ്രായപ്പെട്ടു.
ഇന്ദിരാഗാന്ധി നാഷണൽ സെന്റർ ഫോർ ആർട്സിന്റെ എക്സിലെ പോസ്റ്റ് പങ്കുവെച്ച് കൊണ്ട് പ്രധാനമന്ത്രി പറഞ്ഞു:
“ഭാരത് മണ്ഡപത്തിലെ ഗംഭീരമായ നടരാജ പ്രതിമ നമ്മുടെ സമ്പന്നമായ ചരിത്രത്തേയും സംസ്കാരത്തേയും ജീവസുറ്റതാക്കുന്നു. ജി20 ഉച്ചകോടിക്കായി ലോകം ഒത്തുകൂടുമ്പോൾ, ഇന്ത്യയുടെ പ്രാചീന കലാവൈഭവത്തിന്റെയും പാരമ്പര്യത്തിന്റെയും തെളിവായി അത് നിലകൊള്ളും.
NS
(
വാര്ത്താവിതരണ പ്രക്ഷേപണ മന്ത്രാലയം
അന്താരാഷ്ട്രീയ യോഗ ദിവസ് മീഡിയ സമ്മാനിനായുള്ള എൻട്രികൾ അയക്കേണ്ട അവസാന തീയതി 2023 ജൂലൈ 8 വരെ നീട്ടി.
ന്യൂഡൽഹി :ജൂലൈ 04, 2023
2023ലെ അന്താരാഷ്ട്ര യോഗ ദിനത്തിന്റെ വ്യാപനം പ്രചരിപ്പിക്കുന്നതിൽ മാധ്യമങ്ങളുടെ ക്രിയാത്മകമായ പങ്കും ഉത്തരവാദിത്തവും അംഗീകരിച്ചുകൊണ്ട്, അന്താരാഷ്ട്രീയ യോഗ ദിവസ് മീഡിയ സമ്മാൻ  2-ാം പതിപ്പിനായി എൻട്രികൾ സമർപ്പിക്കുന്നതിനുള്ള അവസാന തീയതി - 2023 ജൂലൈ 8 വരെ നീട്ടാൻ തീരുമാനിച്ചു.
മാധ്യമങ്ങൾ അന്താരാഷ്ട്രീയ യോഗ ദിവസ് മീഡിയ സമ്മാൻ  രണ്ടാം പതിപ്പിനായി എൻട്രികളും ഉള്ളടക്കവും - 2023 ജൂലൈ 8 നകം aydms2023.mib[at]gmail[dot]com-ലേക്ക് അയയ്ക്കാം. പങ്കെടുക്കുന്നതിനുള്ള വിശദമായ മാർഗ്ഗനിർദ്ദേശങ്ങൾ കേന്ദ്ര വാർത്താവിതരണ പ്രക്ഷേപണ മന്ത്രാലയത്തിന്റെയും  പ്രസ് ഇൻഫർമേഷൻ ബ്യൂറോയുടെയും വെബ്സൈറ്റിൽ  നിന്നും ലഭ്യമാകുന്നതാണ് .
പ്രധാനമന്ത്രിയുടെ ഓഫീസ്
ഗുജറാത്ത് ഫാക്ടറി ദുരന്തത്തിലെ ജീവഹാനിയിൽ പ്രധാനമന്ത്രി അനുശോചിച്ചു
പി എം എൻ ആർ എഫിൽ നിന്നും ആശ്വാസ ധനം പ്രഖ്യാപിച്ചു
ഗുജറാത്തിലെ ബറൂച്ചിൽ ഫാക്ടറിയിലുണ്ടായ അപകടത്തിൽ ജീവൻ നഷ്ടപ്പെട്ടതിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. മരണമടഞ്ഞവരുടെ ആശ്രിതർക്ക് പ്രധാനമന്ത്രിയുടെ ദേശീയ ദുരിതാശ്വാസനിധിയിൽ നിന്ന്  രണ്ടു ലക്ഷം രൂപ വീതവും , പരിക്കേറ്റവർക്ക് 50,000 രൂപ വീതവും സഹായധനം പ്രഖ്യാപിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"ബറൂച്ചിലെ ഒരു ഫാക്ടറിയിലുണ്ടായ അപകടത്തെത്തുടർന്നുണ്ടായ ജീവഹാനിയിൽ പ്രധാനമന്ത്രി നരേന്ദ്രമോദി ദുഃഖം രേഖപ്പെടുത്തി. മരിച്ചവരുടെ കുടുംബങ്ങളെ അദ്ദേഹം അനുശോചനം അറിയിച്ചു. മരണമടഞ്ഞവരുടെ ആശ്രിതർക്ക് പി എം എൻ ആർ എഫിൽ നിന്നും രണ്ടു ലക്ഷം രൂപ വീതവും , പരിക്കേറ്റവർക്ക് 50,000 രൂപ വീതവും നൽകും. "
--ND--
(
രാജ്യരക്ഷാ മന്ത്രാലയം
പ്രതിരോധ മന്ത്രി ശ്രീ രാജ്നാഥ് സിംഗ് കസാഖിസ്ഥാൻ പ്രതിരോധ മന്ത്രിയുമായി ഉഭയകക്ഷി ചർച്ച നടത്തി
ന്യൂഡൽഹി , ഏപ്രിൽ 09,2021
പ്രതിരോധ മന്ത്രി ശ്രീ രാജ്നാഥ് സിംഗ് കസാഖിസ്ഥാൻ റിപ്പബ്ലിക്കിന്റെ പ്രതിരോധ മന്ത്രിയായ ലെഫ്റ്റനന്റ് ജനറൽ നൂർലാൻ യെർമെക്ബയേവുമായി 2021 , ഏപ്രിൽ 09 ന് ഡൽഹിയിൽ ചർച്ച നടത്തി.പരിശീലനം, പ്രതിരോധ അഭ്യാസങ്ങൾ , ശേഷി വർദ്ധിപ്പിക്കൽ എന്നിവയുൾപ്പെടെയുള്ള പ്രവർത്തനങ്ങളിലൂടെ ഉഭയകക്ഷി പ്രതിരോധ സഹകരണം കൂടുതൽ ശക്തിപ്പെടുത്തുന്നതു സംബന്ധിച്ച് യോഗത്തിൽ ഇരു മന്ത്രിമാരും തങ്ങളുടെ കാഴ്ചപ്പാടുകൾ പങ്കുവെച്ചു
പരസ്പര താൽപ്പര്യത്തിലധിഷ്ഠിതമായി പ്രതിരോധ വ്യാവസായിക സഹകരണത്തിനുള്ള സാധ്യതകൾ ഇരുപക്ഷവും പരിശോധിക്കാനും ധാരണയായി .ലെബനനിലെ ഐക്യരാഷ്ട്ര ഇടക്കാല സേനയിൽ  ഇന്ത്യൻ ബറ്റാലിയന്റെ ഭാഗമായി വിന്യസിക്കാൻ കസാഖ് സൈനികർക്ക് നൽകിയ അവസരത്തിന് കസാഖി സ്ഥാൻ പ്രതിരോധമന്ത്രി പ്രതിരോധ മന്ത്രിയോട് നന്ദി അറിയിച്ചു . വാർഷിക കാസിൻഡ് അഭ്യാസത്തെ ഇരു മന്ത്രിമാരും ക്രിയാത്മകമായി വിലയിരുത്തി.
പ്രതിരോധ മന്ത്രാലയത്തിലെ മുതിർന്ന സിവിൽ, സൈനിക ഉദ്യോഗസ്ഥരും ചടങ്ങിൽ പങ്കെടുത്തു
2021 ഏപ്രിൽ 7-10 വരെയാണ് ലഫ്റ്റനന്റ് ജനറൽ നൂർലാൻ യെർമെക്ബയേവിന്റെ ഔദ്യോഗിക ഇന്ത്യ സന്ദർശനം
IE/SKY
(Visitor Counter : 167
മന്ത്രിസഭ
ഇന്ത്യയും ഫ്രാന്സും തമ്മില് സമുദ്ര ആധിപത്യ പ്രദേശ ബോധവത്കരണ ദൗത്യം നടപ്പിലാക്കുന്നത് കേന്ദ്ര മന്ത്രിസഭായോഗം വിലയിരുത്തി
ഇന്ത്യയും ഫ്രാന്സും തമ്മില് ഈ വര്ഷം മാര്ച്ച് 10 ന്  ഒപ്പുവെച്ച സമുദ്ര ആധിപത്യ പ്രദേശ ബോധവത്കരണ ദൗത്യം നടപ്പിലാക്കുന്നത് സംബന്ധിച്ചുള്ള നടപ്പാക്കല് സംവിധാനം പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്ച്ചേര്ന്ന കേന്ദ്ര മന്ത്രിസഭായോഗം വിലയിരുത്തി.
ഇരു രാഷ്ട്രങ്ങള്ക്കും പ്രസക്തമായ വിവരവും സേവനവും നല്കുക എന്ന ഉദ്ദേശ്യത്തോടെ നടപ്പിലാക്കുന്ന ഈ സംയുക്ത ദൗത്യം സമുദ്രാതിര്ത്തി ബോധവത്കരണത്തിനായി സമര്പ്പിതമാണ്. സമുദ്ര സഞ്ചാരം നിരീക്ഷിക്കാനും നിയമലംഘനം നടത്തുന്ന കപ്പലുകളെ തിരിച്ചറിയാനും ഇത് ലക്ഷ്യമിടുന്നു. ഇന്ത്യയ്ക്കും ഫ്രാന്സിനും താല്പര്യമുള്ള മേഖലകളിലെ കപ്പലുകള് കണ്ടെത്താനും തിരിച്ചറിയാനും നിരീക്ഷിക്കാനും ഈ സംവിധാനം സൗകര്യമൊരുക്കും.
ദൗത്യത്തിന്റെ നടപ്പിലാക്കല് സംവിധാനമനുസരിച്ച് ഇന്ത്യന് ബഹിരാകാശ ഗവേഷണ സംഘടന  ഫ്രാന്സിലെ സെന്ററര് നാഷനാലെ ദതുദസ് സ്പാഷ്യല്സും പദ്ധതിയുടെ കീഴില് നടത്തേണ്ട വിവിധ പ്രവൃത്തികള് സംബന്ധിച്ച് പ്രാരംഭ പഠനങ്ങള് നടത്തും. ഈ പഠന ഫലം കരാര് ഒപ്പുവെച്ച് ഒരു വര്ഷത്തിനകം തങ്ങളുടെ മുതിര്ന്ന മാനേജ്മെന്റിന് അവലോകനത്തിനായി സമര്പ്പിക്കും.
(AM MRD – 521
പ്രധാനമന്ത്രിയുടെ ഓഫീസ്
ഹിമാചൽ പ്രദേശ് മുഖ്യമന്ത്രി പ്രധാനമന്ത്രിയെ സന്ദർശിച്ചു
ഹിമാചൽ പ്രദേശ് മുഖ്യമന്ത്രി ശ്രീ സുഖ്വീന്ദർ സിംഗ് സുഖു ഇന്ന് പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു.
ട്വീറ്റിൽ പ്രധാനമന്ത്രി പറഞ്ഞു :
"ഹിമാചൽ പ്രദേശ് മുഖ്യമന്ത്രി ശ്രീ സുഖ്വീന്ദർ സിംഗ് സുഖു, പ്രധാനമന്ത്രി നരേന്ദ്രമോദിയെ സന്ദർശിച്ചു."
-ND-
(
കൃഷി മന്ത്രാലയം
കാർഷിക-അനുബന്ധ മേഖലകളിലെ സഹകരണം ലക്ഷ്യമിട്ടുള്ള ധാരണാപത്രത്തിൽ ഇന്ത്യയും ഫിജിയും ഒപ്പുവച്ചു
ന്യൂഡൽഹി, ജൂൺ 22, 2021
ഇന്ന് നടന്ന വെർച്വൽ യോഗത്തിൽ കാർഷിക-അനുബന്ധ മേഖലകളിലെ സഹകരണം ലക്ഷ്യമിട്ടുള്ള ധാരണാപത്രത്തിൽ ഇന്ത്യയും ഫിജിയും ഒപ്പു വെച്ചു. കേന്ദ്ര കൃഷി-കർഷക ക്ഷേമ മന്ത്രി ശ്രീ നരേന്ദ്ര സിംഗ് തോമർ, ഫിജി കാർഷിക- ജലപാത-പരിസ്ഥിതി മന്ത്രി ഡോ. മഹേന്ദ്ര റെഡി എന്നിവരാണ് ധാരണാപത്രത്തിൽ ഒപ്പിട്ടത്.
ഈ ധാരണാപത്രത്തിന്റെ ഒപ്പ് വയ്ക്കൽ ഇരു രാഷ്ട്രങ്ങൾക്കിടയിലെ ബഹുമുഖ തല സഹകരണം കൂടുതൽ ശക്തിപ്പെടുത്തുന്നതിന്റെ നാഴികക്കല്ലായി മാറുമെന്ന പ്രതീക്ഷയും ശ്രീ തോമർ ചടങ്ങിൽ പങ്കുവെച്ചു. ആഗോള വെല്ലുവിളികളെ നേരിടുന്നതിൽ ഇരു രാഷ്ട്രങ്ങളും സഹകരിക്കുന്നുണ്ട് എന്ന് അദ്ദേഹം ചൂണ്ടിക്കാട്ടി. ഫിജി ഭരണകൂടത്തിന്റെ അഭ്യർത്ഥന മാനിച്ച് കൊറോണ മഹാമാരി കാലത്തും, 14 തരം പഴങ്ങളുടേയും പച്ചക്കറികളുടേയും
ഏഴ് ടണ്ണോളം വിത്തുകൾ ആണ് ഭാരത സർക്കാർ വിതരണം ചെയ്തത്. യാസ ചുഴലിക്കാറ്റ് നാശംവിതച്ച ജനവിഭാഗങ്ങളുടെ ജീവനോപാധികളുടെ പുനരുദ്ധാരണ പ്രവർത്തനങ്ങൾക്കുള്ള സഹായമായി ആയിരുന്നു ഈ നടപടി.
ഇരു രാഷ്ട്രങ്ങളിലെയും അതതു മന്ത്രാലയങ്ങൾ ആയിരിക്കും പദ്ധതിയുടെ നടത്തിപ്പ് ചുമതല വഹിയ്ക്കുക.
ഇന്ത്യ-ഫിജി സഹകരണത്തിന് ആയുള്ള നടപടിക്രമങ്ങൾ, പ്രത്യേക പരിപാടികൾ എന്നിവ സംബന്ധിച്ച ധാരണ രൂപീകരിക്കുന്നതിനായി ധാരണാപത്രത്തിന് കീഴിൽ ഒരു സംയുക്ത കർമ്മ സംഘത്തിന് രൂപം നൽകുന്നതാണ്. രണ്ടു വർഷത്തിലൊരിക്കൽ ഇന്ത്യയിലും ഫിജിയിലുമായി ഈ ഗ്രൂപ്പ്, യോഗങ്ങൾ സംഘടിപ്പിക്കും.
ഒപ്പുവെച്ച തീയതി തുടങ്ങി അഞ്ചു വർഷക്കാലത്തേക്ക് ആണ് ധാരണാപത്രത്തിന് സാധുത ഉണ്ടായിരിക്കുക. ഈ കാലാവധിയിൽ മാറ്റങ്ങൾ ആവശ്യമായി വരുന്നപക്ഷം ഇരുവിഭാഗവും രേഖാമൂലം അതിന് അനുമതി നൽകുന്നതാണ്.
(Visitor Counter : 175
പ്രധാനമന്ത്രിയുടെ ഓഫീസ്
അക്കാദമിക് വിദഗ്ധനും ബുദ്ധിജീവിയുമായ പ്രൊഫ. നിക്കോളാസ് തലേബുമായി പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി അമേരിക്കയിലെ ന്യൂയോർക്കിൽ വിശിഷ്ട അമേരിക്കൻ ഗണിതശാസ്ത്ര സ്റ്റാറ്റിസ്റ്റിഷ്യനും അക്കാദമിഷ്യനും, ബുദ്ധിജീവിയും എഴുത്തുകാരനുമായ പ്രൊഫ. നിക്കോളാസ് തലേബുമായി കൂടിക്കാഴ്ച നടത്തി.
ഒരു പൊതു ബുദ്ധിജീവി എന്ന നിലയിൽ അപകടസാധ്യതയുടെയും ദുർബലതയുടെയും സങ്കീർണ്ണമായ ആശയങ്ങൾ ജനകീയ സംവാദത്തിലേക്ക് കൊണ്ടുവന്നതിലും പ്രധാനമന്ത്രി പ്രൊഫ. താലേബിനെ അഭിനന്ദിച്ചു .
പ്രൊഫ. തലേബുമായുള്ള സംഭാഷണത്തിൽ, അപകടസാധ്യത ഏറ്റെടു ക്കാനുള്ള ഇന്ത്യയിലെ യുവസംരംഭകരുടെ കഴിവുകളും, ഇന്ത്യയിൽ വളരുന്ന സ്റ്റാർട്ടപ്പ് ആവാസ വ്യവസ്ഥയും പ്രധാനമന്ത്രി എടുത്തുപറഞ്ഞു.
--ND--
(
ആരോഗ്യ, കുടുംബക്ഷേമ മന്ത്രാലയം
രാജ്യത്ത് രോഗമുക്തരുടെ എണ്ണം 50 ലക്ഷം എന്ന നാഴികക്കല്ല് പിന്നിട്ടു
11 ദിവസത്തിനിടെ രോഗമുക്തരായത് 10 ലക്ഷം പേര്
സുഖംപ്രാപിച്ചവരുടെ എണ്ണം നിലവില് ചികിത്സയിലുള്ളവരുടേതിനേക്കാള് 5 മടങ്ങു കൂടുതല്
രാജ്യത്ത് കോവിഡ് രോഗമുക്തരുടെ എണ്ണം 50 ലക്ഷം എന്ന നാഴികക്കല്ല് പിന്നിട്ടു . കഴിഞ്ഞ 24 മണിക്കൂറിനിടെ 74,893 പേരാണ് രാജ്യത്ത് കോവിഡ് രോഗമുക്തരായത്. അടുത്തിടെ ദിനംപ്രതി 90,000-ത്തിലധികം പേരാണു രാജ്യത്തു രോഗമുക്തരാകുന്നത്.
സുഖംപ്രാപിച്ചവരുടെ എണ്ണം നിലവില് ചികിത്സയിലുള്ളവരുടേതിനേക്കാള് 5 മടങ്ങു കൂടുതലാണിപ്പോള്. രോഗമുക്തരുടെ എണ്ണം കുത്തനെ വര്ധിക്കുന്നതിനാല് ഒരു മാസത്തിനുള്ളില് രോഗമുക്തരുടെ എണ്ണത്തില് 100% വര്ധനയുണ്ടാകുമെന്നാണു പ്രതീക്ഷിക്കുന്നത്.
രാജ്യത്ത് രോഗമുക്തി നിരക്ക് 82.58 ശതമാനമായി ഉയര്ന്നു. 15 സംസ്ഥാനങ്ങളില്/കേന്ദ്രഭരണപ്രദേശങ്ങളില് രോഗമുക്തി നിരക്ക് ദേശീയ ശരാശരിയേക്കാള് കൂടുതലാണ്.
പുതുതായി രോഗമുക്തരായവരില് 73% മഹാരാഷ്ട്ര, കര്ണാടക, ആന്ധ്രാപ്രദേശ്, ഉത്തര്പ്രദേശ്, തമിഴ്നാട്, ഡല്ഹി, കേരളം, ഒഡിഷ, പശ്ചിമ ബംഗാള്, പഞ്ചാബ് എന്നീ പത്ത് സംസ്ഥാനങ്ങളിലാണ്. 13,000 രോഗമുക്തരോടെ മഹാരാഷ്ട്രയാണു പട്ടികയില് മുന്നില്.
ആകെ രോഗമുക്തരുടെ എണ്ണം 2020 ജൂണിലെ ഒരു ലക്ഷത്തില് നിന്ന് കുത്തനെയാണ് വര്ധിച്ചത്. ഏറ്റവും ഒടുവില് 10 ലക്ഷം പേര് രോഗമുക്തരായത് കഴിഞ്ഞ 11 ദിവസത്തിനുള്ളിലാണ്. കേന്ദ്ര-സംസ്ഥാന ഗവണ്മെന്റുകള് നടത്തിയ കൂട്ടായ പ്രവര്ത്തനങ്ങളിലൂടെയാണ് ഈ നേട്ടം കൈവരിക്കാനായത്.
ആകെ രോഗമുക്തരില് 78 ശതമാനവും 10 സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. ആകെ രോഗമുക്തരില് ഏറ്റവുമധികം മഹാരാഷ്ട്രയിലാണ്. തൊട്ടുപിന്നിലായി ആന്ധ്രാപ്രദേശും തമിഴ്നാടും.
കഴിഞ്ഞ 24 മണിക്കൂറിനിടെ രാജ്യത്ത് 82,170 പേര്ക്കാണ് പുതുതായി കോവിഡ് ബാധിച്ചത്. പുതിയ കേസുകളില് 79 ശതമാനവും പത്ത് സംസ്ഥാനങ്ങളിലാണ്. ഇതില് മഹാരാഷ്ട്രയില് 18,000 ത്തിലധികവും കര്ണാടകത്തില് 9,000 ത്തിലധികവും രോഗികളുണ്ട്.
കഴിഞ്ഞ 24 മണിക്കൂറിനിടെ രാജ്യത്ത് 1,039 കോവിഡ് മരണങ്ങളാണ് രേഖപ്പെടുത്തിയത്. ഇവയില് 84 ശതമാനവും 10 സംസ്ഥാനങ്ങളില്/കേന്ദ്രഭരണപ്രദേശങ്ങളില് നിന്നാണ്. ഇന്നലെ റിപ്പോര്ട്ട് ചെയ്ത മരണങ്ങളില് 36% മഹാരാഷ്ട്രയില് നിന്നാണ് . തമിഴ്നാട്, കര്ണാടക എന്നിവിടങ്ങളില് യഥാക്രമം 80 ഉം 79 ഉം പേര് മരിച്ചു.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 145.44 കോടി കവിഞ്ഞു
കഴിഞ്ഞ 24 മണിക്കൂറിനിടെ വിതരണം ചെയ്തത് 25 ലക്ഷത്തിലധികം ഡോസ് വാക്സിനുകള്
രോഗമുക്തി നിരക്ക് നിലവില് 98.27%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 27,553 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം നിലവില് 1,22,801
പ്രതിവാര രോഗസ്ഥിരീകരണ നിരക്ക് 
കഴിഞ്ഞ 24 മണിക്കൂറിനിടെ നല്കിയ 25,75,225 ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 145.44 കോടി  പിന്നിട്ടു. 1,55,58,060 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,03,88,023
രണ്ടാം ഡോസ് 97,16,435
മുന്നണിപ്പോരാളികള്
ഒന്നാം ഡോസ് 1,83,85,833
രണ്ടാം ഡോസ് 1,68,05,442
18-44 പ്രായപരിധിയിലുള്ളവര്
ഒന്നാം ഡോസ് 50,05,37,483
രണ്ടാം ഡോസ് 33,52,31,221
45-59 പ്രായപരിധിയിലുള്ളവര്
ഒന്നാം ഡോസ് 19,47,56,093
രണ്ടാം ഡോസ് 15,13,53,034
60നുമേല് പ്രായമുള്ളവര്
ഒന്നാം ഡോസ് 12,15,36,496
രണ്ടാം ഡോസ് 9,56,02,945
ആകെ 1,45,44,13,005
കഴിഞ്ഞ 24 മണിക്കൂറിനുള്ളില് 9,249 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം,42,84,561ആയി.
ദേശീയ രോഗമുക്തി നിരക്ക് 98.27 % ആണ്.
തുടര്ച്ചയായ 188-ാം ദിവസവും 50,000 ത്തില് താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 27,553 പേര്ക്കാണ്.
നിലവില് 1,22,801പേരാണ് ചികിത്സയിലുള്ളത്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.35 ശതമാനമാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 10,82,376 പരിശോധനകള് നടത്തി. ആകെ 68 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 1.35 ശതമാനമാണ്. പ്രതിദിന രോഗസ്ഥിരീകരണ നിരക്ക് 2.55 ശതമാനമാണ്.
(Visitor Counter : 126
മന്ത്രിസഭ
എണ്ണ, പ്രകൃതി വാതക മേഖലകളില് സഹകരിക്കുന്നതിന് ബ്രസീലുമായി ധാരണാപത്രം ഒപ്പുവെക്കുന്നതിന് കേന്ദ്ര മന്ത്രിസഭയുടെ അംഗീകാരം
എണ്ണ, പ്രകൃതി വാതക മേഖലകളില് സഹകരിക്കുന്നതിന് ഇന്ത്യയും ബ്രസീലും തമ്മില് ധാരണാപത്രം ഒപ്പുവെക്കുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
(എണ്ണ, പ്രകൃതി വാതക മേഖലകളില് ഇരു രാജ്യങ്ങളും തമ്മിലുള്ള സഹകരണം വര്ദ്ധിപ്പിക്കുന്നതിന് ഈ ധാരണാപത്രം സഹായിക്കും. ഈ ധാരണാപത്രമനുസരിച്ച് എണ്ണ, പ്രകൃതി വാതക മേഖലകളിലെ പര്യവേഷണം, ഉല്പ്പാദനം, ഗവേഷണം, വികസനം, ഇന്ത്യയിലെയും ബ്രസീലിലെയും ദ്രവീകൃക പ്രകൃതി വാതക പദ്ധതികള് എന്നിവയില് ഇരു രാജ്യങ്ങളും സഹകരിച്ച് പ്രവര്ത്തിക്കും. ഇതിനു പുറമെ ഊര്ജ്ജക്ഷമത, ഊര്ജ്ജഗവേഷണ വികസനം, മേഖലാ ഊര്ജ്ജ അടിസ്ഥാനസൗകര്യ ശൃംഖലയുടെ വ്യാപനം എന്നിവയടക്കം എണ്ണ ഊര്ജ്ജ, പരിസ്ഥിതി വിഷയങ്ങള് ഉള്പ്പെടുന്ന ഊര്ജ്ജ നയ മേഖലയിലും ഇരു രാജ്യങ്ങളും സഹകരിച്ച് പ്രവര്ത്തിക്കും.
ബ്രസീല് പ്രസിഡന്റിന്റെ ഈ മാസം നടക്കാനിരിക്കുന്ന ഇന്ത്യാ സന്ദര്ശന വേളയില് ഈ ധാരണാപത്രം ഒപ്പുവെക്കുമെന്നാണ് പ്രതീക്ഷ.
AM/ ND MRD
തൊഴില്, ഉദ്യോഗ മന്ത്രാലയം
തൊഴിൽ മന്ത്രാലയം 2020 സാമൂഹ്യ സുരക്ഷാ കോഡിന്റെ 142-ആം വകുപ്പ് വിജ്ഞാപനം ചെയ്തു
ആധാർ ബാധകമാക്കുന്ന 2020 സാമൂഹ്യ സുരക്ഷാ കോഡിന്റെ 142-ആം വകുപ്പ് തൊഴിൽ മന്ത്രാലയം വിജ്ഞാപനം ചെയ്തു. ഈ വിജ്ഞാപനത്തിലൂടെ തൊഴിൽ മന്ത്രാലയത്തിന് വിവിധ സാമൂഹിക സുരക്ഷാ പദ്ധതികൾക്ക് കീഴിലുള്ള ഗുണഭോക്താക്കളുടെ ആധാർ വിവരങ്ങൾ ഡാറ്റ ബേസ്സിനായി ശേഖരിക്കാവുന്നതാണ്.
(ദേശിയ ഇൻഫോർമാറ്റിക്സ് കേന്ദ്രം, അസംഘടിത തൊഴിലാളികളുടെ ദേശിയ ഡാറ്റ ബേസ് വികസിപ്പിച്ഛ് വരികയാണ്. വിവിധ ഗവണ്മെന്റ് പദ്ധതികളുടെ ആനുകൂല്യങ്ങൾ അന്യ സംസ്ഥാന തൊഴിലാളികൾ ഉൾപ്പടെ അസംഘടിത തൊഴിലാളികൾക്ക് സുഗമമായി നല്കുന്നതിനായാണ് ഇങ്ങനെ ഒരു ഡാറ്റ ബേസ് തയ്യാറാക്കുന്നത്. ദേശിയ ഡാറ്റ ബേസ് പോർട്ടലിൽ അന്യ സംസ്ഥാന തൊഴിലാളികൾക്ക് ആധാർ ഉപയോഗിച്ഛ് മാത്രം രജിസ്റ്റർ ചെയ്യാവുന്നതാണ്.
അന്യ സംസ്ഥാന തൊഴിലാളികൾ ഉൾപ്പടെ അസംഘടിത തൊഴിലാളികളുടെ വിവര ശേഖരണത്തിന് മാത്രമായാണ് 142-ആം വകുപ്പ് വിജ്ഞാപനം ചെയ്തതെന്ന് തൊഴിൽ സഹമന്ത്രി ശ്രീ സന്തോഷ് കുമാർ ഗങ്വാർ വ്യക്തമാക്കി. ആധാർ ഇല്ലാത്തത് കൊണ്ടുമാത്രം ഒരു തൊഴിലാളിക്കും ആനുകൂല്യങ്ങൾ ലഭിക്കാതിരിക്കില്ലെന്നും അദ്ദേഹം പറഞ്ഞു.
പ്രധാനമന്ത്രിയുടെ ഓഫീസ്
പ്രധാനമന്ത്രി നരേന്ദ്ര മോദി യുഎസ് വൈസ് പ്രസിഡന്റ് കമല ഹാരിസുമായി സംസാരിച്ചു
അമേരിക്കന് വൈസ് പ്രസിഡന്റ് കമല ഹാരിസുമായി പ്രധാനമന്ത്രി ശ്രീ നരേന്ദ്ര മോദി ഇന്ന് ഫോണില് സംസാരിച്ചു. കോവിഡ് -19 നെതിരായ വാക്സിനുകള് ഇന്ത്യയുള്പ്പെടെ മറ്റ് രാജ്യങ്ങള്ക്ക് ലഭ്യമാക്കാനുള്ള പദ്ധതിയെക്കുറിച്ച് കമലാ ഹാരിസ് പ്രധാനമന്ത്രിയെ അറിയിച്ചു.
യുഎസ് തീരുമാനത്തിനും വൈസ് പ്രസിഡന്റിനും പ്രധാനമന്ത്രി അഭിനന്ദനം അറിയിച്ചിട്ടുണ്ട്, കൂടാതെ യുഎസ് ഗവണ്മെന്റ്, വ്യവസായികള്, യുഎസിലെ ഇന്ത്യന് പ്രവാസി സമൂഹം എന്നിവയില് നിന്ന് അടുത്ത ദിവസങ്ങളില് ഇന്ത്യയ്ക്ക് ലഭിച്ച മറ്റെല്ലാ തരത്തിലുള്ള പിന്തുണയ്ക്കും ഐക്യദാര്ഢ്യത്തിനും പ്രധാനമന്ത്രി നന്ദി പറഞ്ഞു.
പ്രതിരോധ കുത്തിവയ്പ്പ് മേഖലയടക്കം യുഎസും ഇന്ത്യയും തമ്മിലുള്ള ആരോഗ്യ വിതരണ ശൃംഖല ശക്തിപ്പെടുത്തുന്നതിനുള്ള നിരന്തരമായ ശ്രമങ്ങളെക്കുറിച്ച് നേതാക്കള് ചര്ച്ച ചെയ്തു. ഇന്ത്യ-യുഎസ് പങ്കാളിത്തത്തിന്റെ സാധ്യതയും മഹാമാരിയുടെ ദീര്ഘകാല ആരോഗ്യ പ്രത്യാഘാതങ്ങള് പരിഹരിക്കുന്നതിനുള്ള ക്വാഡ് വാക്സിന് സംരംഭവും അവര് പ്രത്യേകം പരാമര്ശിച്ചു.
ആഗോള ആരോഗ്യസ്ഥിതി സാധാരണ നിലയിലായാല് ഉടന് തന്നെ കമലാ ഹാരിസിനെ ഇന്ത്യയിലേക്കു സ്വാഗതം ചെയ്യാനാകുമെന്ന് പ്രധാനമന്ത്രി പ്രത്യാശ പ്രകടിപ്പിച്ചു.
(
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 140.47 കോടിയിലധികം വാക്സിന് ഡോസുകള്
ഉപയോഗിക്കാത്ത 16.49 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. ഏവര്ക്കും കോവിഡ്-19 പ്രതിരോധ കുത്തിവയ്പു നല്കുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂണ് 21നാണ് തുടക്കമായത്. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള്
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,40,47,52,710
ബാക്കിയുള്ളത്
16,49,10,821
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 140.47 കോടിയിലധികം  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 16.49 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19 പ്രതിരോധ കുത്തിവയ്പ് : പുതിയ വിവരങ്ങൾ
സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകിയത് 52.4 കോടിയിലധികം വാക്സിൻ ഡോസുകൾ
ഉപയോഗിക്കാത്ത 2.33 കോടിയിലധികം ഡോസ് സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പു പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
|വാക്സിൻ ഡോസുകൾ
||
|
|
|
വിതരണം ചെയ്തത്
|52,40,60,890
|
|ഉടൻ ലഭ്യമാക്കുന്നത്
||
|
8,39,780
|ഉപഭോഗം
||50,51,29,252
|
|ബാക്കിയുള്ളത്
||2,33,55,890
|
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 52.4 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്. 8,39,780 ഡോസുകൾ ഉടൻ ലഭ്യമാക്കും.
ഇതിൽ പാഴായതുൾപ്പെടെ 50,51,29,252 ഡോസാണ് മൊത്തം ഉപഭോഗമായി കണക്കാക്കുന്നത് .
ഉപയോഗിക്കാത്ത 2.33 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇനിയും ബാക്കിയുണ്ട്.
പ്രധാനമന്ത്രിയുടെ ഓഫീസ്
ചന്ദ്രയാൻ 3നെ അഭിനന്ദിച്ച് സന്ദേശം അയച്ച ലോകനേതാക്കൾക്ക് പ്രധാനമന്ത്രി നന്ദി പറഞ്ഞു
ചന്ദ്രയാൻ 3ന്റെ വിജയകരമായ ലാൻഡിങ്ങിന്റെ പശ്ചാത്തലത്തിൽ നിരവധി രാഷ്ട്രത്തലവന്മാർ ഇന്ത്യയെ അഭിനന്ദിച്ചു. അഭിനന്ദനം അറിയിച്ച ലോകനേതാക്കൾക്ക് സമൂഹമാധ്യമമായ എക്സിലൂടെ പ്രധാനമന്ത്രി ശ്രീ നരേന്ദ്ര മോദി നന്ദി രേഖപ്പെടുത്തി.
ഭൂട്ടാൻ പ്രധാനമന്ത്രിയുടെ സന്ദേശത്തിനുള്ള ശ്രീ മോദിയുടെ മറുപടി ഇങ്ങനെ:
ചന്ദ്രയാൻ 3നെ അഭിനന്ദിച്ചുള്ള വാക്കുകൾക്ക് ഭൂട്ടാൻ പ്രധാനമന്ത്രി ലോട്ടേ ഷെറിങ്ങിനു നന്ദി. ഇന്ത്യയുടെ ബഹിരാകാശ പരിപാടി ആഗോള ക്ഷേമത്തിനായി സാധ്യമാകുന്നതെല്ലാം ചെയ്യും.
മാലദ്വീപ് പ്രസിഡന്റിന്റെ സന്ദേശത്തിനുള്ള ശ്രീ മോദിയുടെ മറുപടി ഇങ്ങനെ:
നിങ്ങളുടെ ആശംസകൾക്ക് നന്ദി പ്രസിഡന്റ് ഇബ്രാഹിം മുഹമ്മദ് സോലിഹ്.
നേപ്പാൾ പ്രധാനമന്ത്രിയുടെ സന്ദേശത്തിനുള്ള ശ്രീ മോദിയുടെ മറുപടി ഇങ്ങനെ:
അഭിനന്ദന സന്ദേശത്തിന് നേപ്പാൾ പ്രധാനമന്ത്രി പുഷ്പ കമാൽ ദഹാൽ പ്രചണ്ഡയ്ക്കു നന്ദി.
നോർവേ പ്രധാനമന്ത്രിയുടെ സന്ദേശത്തിനുള്ള ശ്രീ മോദിയുടെ മറുപടി ഇങ്ങനെ:
തീർച്ചയായും, പ്രധാനമന്ത്രി ജോനാസ് ഗർ സ്റ്റോർ. ഇന്നത്തെ ദിവസം ഈ ഗ്രഹത്തിന് ചരിത്ര ദിനമാണ്.
ഷേഖ് മുഹമ്മദ് ബിൻ റാഷിദ് അൽ മക്തൂമിന്റെ സന്ദേശത്തിനുള്ള ശ്രീ മോദിയുടെ മറുപടി ഇങ്ങനെ:
ഷേഖ് മുഹമ്മദ് ബിൻ റാഷിദ് അൽ മക്തൂമിനു നന്ദി. 140 കോടി ഇന്ത്യക്കാരുടെ കരുത്തും വൈദഗ്ധ്യവും അർപ്പണബോധവുമാണ് ഇന്ത്യയുടെ വിജയത്തിന് ഊർജം പകർന്നത്.
ജമൈക്ക പ്രധാനമന്ത്രിയുടെ സന്ദേശത്തിനുള്ള ശ്രീ മോദിയുടെ മറുപടി ഇങ്ങനെ:
പ്രധാനമന്ത്രി ആൻഡ്രൂ ഹോൽനെസിന്റെ മികച്ച വാക്കുകൾക്ക് നന്ദി.
മഡഗാസ്കർ പ്രസിഡന്റിന്റെ സന്ദേശത്തിനുള്ള ശ്രീ മോദിയുടെ മറുപടി ഇങ്ങനെ:
താങ്കളുടെ മനോഹരമായ വാക്കുകൾക്കു നന്ദി, പ്രസിഡന്റ് ആൻഡ്രി രജോലിന. ഇന്ത്യയുടെ ബഹിരാകാശ മേഖലയിലെ കുതിപ്പ് വരുംനാളുകളിൽ മാനവരാശിക്കു ഗുണമാകും.
സ്പെയിൻ പ്രധാനമന്ത്രിയുടെ സന്ദേശത്തിനുള്ള ശ്രീ മോദിയുടെ മറുപടി ഇങ്ങനെ:
തീർച്ചയായും. ശാസ്ത്രത്തിന്റെ കരുത്തിലൂടെ ഏവർക്കും മികച്ച ഭാവിയൊരുക്കാനായി പ്രവർത്തിക്കുകയാണ് ഇന്ത്യ. താങ്കളുടെ ആശംസകൾക്കു നന്ദി പ്രധാനമന്ത്രി പെഡ്രോ സാഞ്ചസ്.
ഇയു കമ്മീഷൻ പ്രസിഡന്റിന്റെ സന്ദേശത്തിനുള്ള ശ്രീ മോദിയുടെ മറുപടി ഇങ്ങനെ:
ഉർസുല വോൻ ഡെർ ലെയന്റെ വാക്കുകൾക്ക് നന്ദി. മാനവരാശിയുടെ ഉന്നമനത്തിനായി ഇന്ത്യ തുടർന്നും പര്യവേക്ഷണം ചെയ്യുകയും പഠിക്കുകയും പങ്കിടുകയും ചെയ്യും.
ഷേഖ് മുഹമ്മദ് ബിൻ സയിദ് അൽ നഹ്യാന്റെ സന്ദേശത്തിനുള്ള ശ്രീ മോദിയുടെ മറുപടി ഇങ്ങനെ:
ആശംസകൾക്കു നന്ദി ഷേഖ് മുഹമ്മദ് ബിൻ സയിദ് അൽ നഹ്യാൻ. ഈ നാഴികക്കല്ല് ഇന്ത്യയുടെ അഭിമാനം മാത്രമല്ല, മനുഷ്യ പ്രയത്നത്തിന്റെയും സ്ഥിരോത്സാഹത്തിന്റെയും ദീപസ്തംഭമാണ്. ശാസ്ത്രത്തിലും ബഹിരാകാശത്തിലുമുള്ള നമ്മുടെ പ്രയത്നങ്ങൾ എല്ലാവർക്കും ശോഭനമായ നാളെക്ക് വഴിയൊരുക്കട്ടെ.
അർമേനിയയുടെ പ്രധാനമന്ത്രിയുടെ സന്ദേശത്തിനുള്ള ശ്രീ മോദിയുടെ മറുപടി ഇങ്ങനെ:
ആശംസകൾക്കു നന്ദി പ്രധാനമന്ത്രി നിക്കോൾ പഷ്നിയാൻ.
Message by the President of Republic of Maldives
Message by the Prime Minister of Nepal
The Prime Minister of Norway
HH Sheikh Mohammad bin Rashid Al Maktoum
The Prime Minister of Jamaica
The President of Republic of Madagascar
The Prime Minister of Spain
The President of the EU Commission
HH Sheikh Mohammed bin Zayed Al Nahyan
The Prime Minister of Republic of Armenia
ND
(
സ്ഥിതിവിവര, പദ്ധതി നിര്വഹണ മന്ത്രാലയം
ഇന്ത്യയിലെ ശമ്പള റിപ്പോർട്ടിംഗ് - ഒരു ഔദ്യോഗിക തൊഴിൽ കാഴ്ചപ്പാട്
ന്യൂഡൽഹി, മാർച്ച് 25, 2021
കേന്ദ്ര സ്റ്റാറ്റിസ്റ്റിക്സ്-പദ്ധതി നിർവഹണ മന്ത്രാലത്തിനു കീഴിലുള്ള നാഷണൽ സ്റ്റാറ്റിസ്റ്റിക്കൽ ഓഫീസ് , 2017 സെപ്റ്റംബർ മുതൽ 2021 ജനുവരി വരെയുള്ള രാജ്യത്തിന്റെ തൊഴിൽ കാഴ്ചപ്പാടിനെക്കുറിച്ചുള്ള പത്രക്കുറിപ്പ് പുറത്തിറക്കി.
ചില മേഖലകളിലെ പുരോഗതി വിലയിരുത്തുന്നതിനായി തിരഞ്ഞെടുത്ത സർക്കാർ ഏജൻസികളിൽ നിന്നും ലഭ്യമായ അഡ്മിനിസ്ട്രേറ്റീവ് രേഖകളെ അടിസ്ഥാനമാക്കിയാണ് ഇത് തയ്യാറാക്കിയത്.
പത്രക്കുറിപ്പിനായി ഇവിടെ ക്ലിക്കുചെയ്യുക:
https://static.pib.gov.in/WriteReadData/specificdocs/documents/2021/mar/doc202132501.pdf
RRTN/SKY
(Visitor Counter : 104
പ്രധാനമന്ത്രിയുടെ ഓഫീസ്
കാര്വാറില് പുതുതായി നിര്മ്മിച്ച വിമാനവാഹിനി പിയറില് ഐ.എന്.എസ് വിക്രാന്ത് വിജയകരമായി ആദ്യമായി നിലയുറപ്പിച്ചതിനെ പ്രധാനമന്ത്രി അഭിനന്ദിച്ചു
കാര്വാറില് പുതുതായി നിര്മ്മിച്ച വിമാനവാഹിനി ഐ.എന്.എസ് വിക്രാന്ത് കടല്പാലത്തില് വിജയകരമായി ആദ്യമായി നിലയുറപ്പിച്ചതിനെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു.
''സ്തുത്യര്ഹം!''
ഇന്ത്യന് നാവികസേനയുടെ ഒരു ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു.
Remarkable! https://t.co/bUIGM4zOC2
— Narendra Modi  May 21, 2023